Malema sal eers later oor bedrogsaak hoorJulius Malema Foto: Werner Beukes/SAPA Die bedrogverhoor van Julius Malema en sy medebeskuldigdes is Dinsdag in die Polokwane-hooggeregshof uitgestel. Staatsaanklaer Andrew Laka het die hof versoek om die verhoor uit te stel omdat van die advokate nie beskikbaar was nie. Regter Ephraim Makgoba het gevolglik die saak tot 3 Augustus 2015 uitgestel. Die geskorste voormalige leier van die ANC-jeugliga staar aanklagte van bedrog, korrupsie, geldwassery en swendelary in die gesig. Malema en sy medebeskuldigdes het hulself glo valslik voorgedoen aan die departement van paaie en vervoer in Limpopo wat daartoe gelei het dat ŉ tender van R52 miljoen aan Malema se projekbestuursmaatskappy, On-Point Engineering, toegeken is.